ઉન પાટીયા વિસ્તારમાં રહેતા અસમાબેન ખાતુનને તબીબે 20 ઓકટોબરની તારીખ આપી હતી. અસમાબેનને શનિવારે 5 વાગ્યે દુખાવો ઉપડયો હતો પણ ઘરમાં કોઇ હાજર ન હોવાને કારણે છેક 9 વાગ્યે રિક્ષામાં સિવિલ પહોંચ્યા હતા.સિવિલમાં ટ્રોમા સેન્ટર પાસે જ તેમને જબરદસ્ત દુખાવો ઉપડતા નર્સને બોલાવવામાં આવી હતી.અસમાબેનની રિક્ષામાં જ પ્રસુતિ થઇ અને તેમણે બાળકને જન્મ આપ્યો હતો.બાળક તંદુરસ્ત હોવાનું જાણવા મળ્યું છે.અસમાબેનને આ પહેલા ત્રણ પુત્રી છે.